|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA, UPRAVE** |
| **I DIGITALNE TRANSFORMACIJE** |
| **UPRAVA ZA ZATVORSKI SUSTAV**  **I PROBACIJU**  **Kaznionica u Lepoglavi** |

RKP: 3164

Matični broj: 03125971

OIB: 10236446484

Grad: Lepoglava

Ulica: Hrvatskih Pavlina 1

Razina: 11

Razdjel: 109

Šifra djelatnosti: 8423

Šifra grada: 229

Oznaka Razdoblja: 01.01.-30.06.2024.

Zakonski predstavnik: Dražen Posavec, upravitelj

**B I LJ E Š K E**

**UZ FINANCIJSKO IZVJEŠĆE 01.01.-30.06.2024.**

**UVOD:**

Kaznionica u Lepoglavi ustrojstvena je jedinica Uprave za zatvorski sustav i probaciju Ministarstva pravosuđa, uprave i digitalne transformacije.

Osnovna djelatnost Kaznionice je izvršavanje kazne zatvora punoljetnih muških osoba a uključuje tretman zatvorenika te rad i strukovnu izobrazbu sa svrhom osposobljavanja i pripreme zatvorenika za nastavak života po isteku kazne.

Sukladno zakonskim odredbama, zatvorenike se potiče na rad te im se isti omogućuje temeljem Zakona o izvršavanju kazne zatvora i Pravilnika o radu i raspolaganju novcem zatvorenika.

Radne aktivnosti odvijaju se u sklopu Odjela za rad i strukovnu izobrazbu zatvorenika u slijedećim radionicama: Odsjeku drvoprerađivačke radionice, Odsjeku metalske radionice, Odsjeku poljoprivredne radionice, Odsjeku radionice ugostiteljstva, te u Odsjeku održavanja i radno-terapijske radionice. Rad zatvorenika se organizira i provodi sukladno Pravilniku o radu i raspolaganju novcem zatvorenika.

Ostvarivanje i trošenje vlastitih prihoda vrši se u skladu sa Pravilnikom o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva pravosuđa i uprave. Rad Kaznionice financira se pretežitim djelom iz sredstava Državnog proračuna RH, te iz ostvarenih vlastitih prihoda, prihoda po posebnim propisima te ostalih prihoda.

**B I LJ E Š K E**

**UZ IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2024. GODINE**

**BILJEŠKA BROJ 1.**

## ŠIFRA 6 PRIHODI POSLOVANJA

Ostvareni prihodi poslovanja tekuće godine na dan 30. lipnja 2024. godine u iznosu od 9.110.016,07 € veći su za 22,2 % od ostvarenih prihoda u izvještajnom razdoblju prethodne godine. Razlog povećanja prihoda u odnosu na prošlu godinu je u činjenici da je doznačeno više novčanih sredstava iz proračuna radi potrebe podmirenja obveza nastalih u prošloj godini a dospjelih u tekućoj, kao i podmirenja tekućih obveza, te zbog rasta prihoda poslovanja jedinica vlastitih prihoda od 15,68 %.

**BILJEŠKA BROJ 2.**

## ŠIFRA 614 POREZI NA ROBU I USLUGE

Doznačenih 14.128,32 € odnosi se na sredstva namijenjena provođenju slijedećih projekta:

* Projekt „Ja to mogu“ čija je ukupna vrijednost ugovora 33.822,15 €, od čega je prva rata u iznosu od 23.675,51 € isplaćena u 2023.g. a 2024. isplaćena je druga rata u iznosu od 10.146,64 €. Projekt provodi Udruga Hrvatsko društvo likovnih umjetnika,
* Projekt „Evaluacija posebnog programa PORTOs“ čija je ukupna vrijednost ugovora 13.272,28 €, od čega je prva rata u iznosu od 9.290,60 € isplaćena u 2023.g. a 2024. isplaćena je druga rata u iznosu od 3.981,68 €. Projekt provodi Centar za mentalno zdravlje Zagreb.

Financijska sredstva dodijeljena su sukladno Odluci o raspodjeli financijskih sredstava iz dijela prihoda od igara na sreću u području pružanja potpore provođenju pojedinačnog programa izvršavanja kazne zatvora.

**BILJEŠKA BROJ 3.**

## ŠIFRA 63 POMOĆI IZ INOZEMSTVA I OD SUBJEKATA UNUTAR OPĆEG

## PRORAČUNA

Pomoć u iznosu od 16.915,57 € odnosi se na primitke od Agencije za plaćanja u poljoprivredi, ribarstvu i ruralnom razvoju ( APPRRR ). Od čega su 6.083,38 € sredstva dobivena iz hrvatskih fondova a iznos od 10.832,19 € odnosi se na sredstva dobivena iz EU fondova ( sva novčana sredstva doznačena su posredstvom APPRRR ).

Doznačena sredstva su namjenska i koriste se isključivo za potrebe pododsjeka radionice poljoprivrede. Mjere temeljem kojih su izvršene uplate su sljedeće:

1. mjere iz programa izravnih plaćanja

           1. osnovno plaćanje, dodjela i korištenje prava na plaćanja iz nacionalnih rezervi

2. plaćanja za poljoprivredne prakse korisne za klimu i okoliš, preraspodijeljeno plaćanje, proizvodno vezane potpore

1. mjere državne potpore koje se financiraju iz državnog proračuna-potpore za iznimno osjetljive sektore

-rasplodne krmače

C) IAKS mjere ruralnog razvoja iz članka 20. Zakona o poljoprivredi

          Mjera 10 Poljoprivreda, okoliš i klimatske promjene

                  – 10.1.15. Primjena ekoloških gnojiva u višegodišnjim nasadima

 – 10.1.16. Mehaničko uništavanje korova unutar redova višegodišnjih nasada

                Mjera 13 Plaćanja područjima s prirodnim ograničenjima ili ostalim posebnim ograničenjima

                  – 13.2. Plaćanja u područjima sa značajnim prirodnim ograničenjima

                Mjera 14 Dobrobit životinja

                 – 14.1.2. Dobrobit životinja u svinjogojstvu (odbijena prasad, krmače i nazimice, svinje za tov)

                 – 14.1.5. Dobrobit životinja u ovčarstvu.

**BILJEŠKA BROJ 4.**

## ŠIFRA 65 PRIHODI OD UPRAVNIH I ADMINISTRATIVNIH PRISTOJBI,

## PRISTOJBI PO POSEBNIM PROPISIMA I NAKNADA

Ostali nespomenuti prihodi ukupnog iznosa 2.993,78 € prihodi su od: sudova za

izvršene preprate u iznosu od 1.358,51 €, od prodaje otpada 164,19 € te prihodi od prodaje kruha u od iznosu 603,56 €.

**BILJEŠKA BROJ 5.**

## ŠIFRA 66 PRIHODI OD PRODAJE PROIZVODA I ROBE TE PRUŽENIH

## USLUGA I PRIHODI OD DONACIJA

Ukupni iznos od 1.032.444,53 € sastoji se od:

* prihoda od prodaje proizvoda od 404.917,06 € i
* prihoda od pruženih usluga od 627.527,47 € ( bilježi se rast u odnosu na prošlu godinu za 11,4 % zbog povećanog obima posla u odnosu na isto razdoblje prošle godine )

Prihodi od prodaje proizvoda i roba te pruženih usluga u iznosu od 1.032.444,53 € su prihodi koje proračunski korisnik ostvari obavljanjem poslova na tržištu ( Vlastiti prihodi ). Prihodi od prodaje proizvoda iznose 404.917,06 € a prihodi od pruženih usluga 627.527,47 €.

|  |  |  |
| --- | --- | --- |
|  | **Prihodi od**  **prodaje proizvoda** | **Prihodi od**  **pruženih usluga** |
| Drvoprerađivačka  radionica | 63.078,52 | 52.188,80 |
| Metalska  radionica | 137.379,17 | 15.861,57 |
| Poljoprivredna  radionica | 191.247,48 | 7.390,13 |
| Radionica ugostiteljstva | 4.619,34 | 541.825,28 |
| Radionica Auto-servisa | 0,00 | 1.829,89 |
| Radno-terapijaska  radionica | 8.592,55 | 8.431,80 |
| **UKUPNO:** | **404.917,06** | **627.527,47** |

## BILJEŠKA BROJ 6.

## ŠIFRA 3 - RASHODI POSLOVANJA

Ukupni rashodi poslovanja iznose 8.726.748,69 € i veći su za 21,1 % u odnosu na prošlo razdoblje.

ŠIFRA 31 – Rashodi za zaposlene – bilježe rast od 27,6 % a na što je utjecalo:

* povećanja plaće za redovan rad u odnosu na isto razdoblje prošle godine za 29,0% zbog primjene nove Uredbe o nazivima radnih mjesta, uvjetima za raspored i koeficijentima za obračun plaće u državnoj službi
* povećanje troška za prekovremeni rad za 52,0 % nastao je zbog nesrazmjera broja službenika i obujma posla, posebno u odjelu osiguranja i odjelu za rad te

ŠIFRA 32 - Materijalni rashodi - veći su za 8,9 % u odnosu na isto razdoblje prošle godine i ukupno iznose 2.389.849,63 €, a posebno se izdvajaju slijedeći rashodi:

* cto 3221- uredski materijal i ostali materijalni rashodi – bilježi se rast za 23,4% zbog povećanja troška nabave materijala za osobnu higijenu zatvorenika koji proizlazi iz povećanja cijena i porasta brojnog stanja zatvorenika u odnosu na prošlu godinu, kao i potrebe kaznenih tijela za samostalnom nabavom rublja, odjeće i posteljine za zatvorenike,
* cto 3222 – materijal i sirovine – troškovi bilježe rast za 11,2 %. Na povećanje troška utjecalo je povećanje cijena nabave osnovnog materijala i sirovina te povećanja obima poslova u radionicama Kaznionice u kojima se koriste isti,
* cto 3225 – sitni inventar – trošak nabave sitnog inventara bilježi rast za 135,2% zbog nabave četiri kotača za traktor, nabave stolnjaka i pladnjeva za radionicu ugostiteljstva te nabave posuđa i pribora za jelo za potrebe opremanja stanova za odmor,
* cto 3231 – usluge telefona, pošte i prijevoza – trošak usluga veći je u odnosu na prethodno razdoblje za 31,5 % a što se uglavnom odnosi na trošak cestarina koji je povećan radi primjene Zakona o cestama prema kojem se od 01.veljače 2024. naplaćuje cestarina za vozila kaznenih tijela,
* cto 3232 – usluge tekućeg i investicijskog održavanja – troškovi bilježe rast za 59,0% zbog: ulaganja u prostor u koji je premještena zubna ambulanta, popravka kompresora i parnokonvekcijske peći te pripreme i prilagodbe strojarskih instalacija za nove parne kotlove u zatvoreničkoj kuhinji,
* cto 3234 – komunalne usluge - trošak usluga bilježi rast za 34,1 % zbog povećanja cijena nabave komunalnih usluga, te zbog povećanog troška ostalih komunalnih usluga naknade za zaštitu voda
* cto 3291 – naknade za rad predstvaničkih tijela – iznos naknada za rad zatvorenika od 230.092,88 € veći je u odnosu na prošlo razdoblje za 13,1 % zbog povećanja osnovice za izračun naknade.

## BILJEŠKA BROJ 7.

## ŠIFRA 343 – FINANCIJSKI RASHODI

Financijski rashodi iznose 9.284,47 € a odnose se na rashode Proračuna u iznosu od 1.983,80 € za usluge platnog prometa i 7.300,67 € rashoda Vlastitih prihoda koji se odnose na rashode za bankarske usluge, usluge platnog prometa, zatezne kamate te ostale financijske rashode ostvarene poslovanjem.

## ŠIFRA Z003 - STANJE ZALIHA PROIZVODNJE

Zalihe proizvodnje i gotovih proizvoda Vlastitih prihoda na kraju razdoblja povećale su se u odnosu na iste zalihe na početku razdoblja za 78.287,99 € a što je utjecalo na smanjenje ukupnog troška za isti iznos.

**BILJEŠKA BROJ 8.**

## ŠIFRA 4 – RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine iznose 261.043,86 €, a odnose se na rashode Proračuna u iznosu od 113.625,30 € i na rashode Vlastitih prihoda u iznosu od 147.418,56 €.

U razdoblju od 01. siječnja do 30. lipnja 2024. nabavljena je slijedeća nefinancijska imovina za Vlastite prihode:

|  |  |
| --- | --- |
| **Poljoprivredna radionica** |  |
| 1. spremište za poljoprivrednu mehanizaciju | 80.353,56 € |
| 1. geomehanički elaborat za svinjogojsku farmu | 2.900,00 € |
| 1. prednja ralica | 5.100,00 € |
| 1. tanjurača | 15.500,00 € |
| 1. atomizer | 11.735,00 € |
| 1. čistač šikare | 608,96 € |
| 1. ledenica | 181,47 € |
| 1. osobni auto Dacia duster | 18.372,51 € |
| 1. videonadzor | 1.270,52 € |
| **UKUPNO:** | **136.022,02 €** |
|  |  |
|  |  |
| **Metalska radionica** |  |
| 1. aparat za varenje | 3.669,40 € |
| **UKUPNO:** | **3.669,40 €** |
|  |  |
| **Radionica ugostiteljstva** |  |
| 1. uredska stolica | 107,28 € |
| 1. perilica čaša | 1.760,00 € |
| 1. hladnjak | 1.920,00 € |
| 1. tv prijemnik | 399,92 € |
| **UKUPNO:** | **4.187,20 €** |

|  |  |  |
| --- | --- | --- |
| **Zajedničke službe** |  | |
| 1. PVC stolarija | | 1.583,11 € |
| 1. Sudoper | | 50,63 € |
| 1. Hladnjak | | 220,32 € |
| 1. Električna ploča i ugradbena pećnica | | 395,88 € |
| 1. klima uređaj | | 571,28 € |
| 1. tv prijemnik | | 239,92 € |
| 1. namještaj | | 478,80 € |
| **UKUPNO:** | | **3.539,94 €** |

**UKUPNO ZA VLASTITE PRIHODE : 147.418,56 €**

Rashodi za nabavu nefinancijske imovine za Vlastite prihode podmireni su iz sredstava ostvarenih radom zatvorenika u iznosu od 31.830,00 € a za podmirenje ostatka rashoda doznačena su sredstva iz proračuna za nabavu: spremišta za poljoprivrednu mehanizaciju, geomehanički elaborat za svinjogojsku farmu, prednju ralicu, tanjurače i atomizer.

U razdoblju od 01. siječnja do 30. lipnja 2024. nabavljena je slijedeća nefinancijska imovina za Proračun:

|  |  |
| --- | --- |
| 1. uredske stolice | 866,55 € |
| 1. tv prijemnici | 1.398,87 € |
| 1. videonadzor | 3.367,80 € |
| 1. usisavač | 336,55 € |
| 1. udarni stezač | 452,98 € |
| 1. dijamntna rezačica | 616,55 € |
| 1. parni kotao- 5 kom | 49.950,00 € |
| 1. projektna dokumentacija zamjene plinskog kotla | 1.237,50 € |
| 1. hladnjak | 159,90 € |
| 1. sušač zraka | 6.384,06 € |
| 1. metalni ormari | 264,83 € |
| 1. visokotlačni perač | 474,90 € |
| 1. glavni projekt elektro instalacija za PO Čret | 3.750,00 € |
| 1. staklokeramička ploča | 149,00 € |
| 1. videonadzor | 2.354,59 € |
| 1. video kamera | 423,48 € |
| 1. garderobni ormari | 10.815,99 € |
| 1. PVC stolarija za zatvoreničku zgradu na PO Čret | 27.621,75 € |
| 1. idejno rješenje za unutarnje uređenje zatvoreničke zgrade | 1.000,00 € |
| 1. izrada snimke zgrade ( PO Čret ) za potrebe izdavanja uporabne dozvole | 1.000,00 € |
| 1. troškovnik unutarnjeg uređenja zatvor.zgrade | 1.000,00 € |
| **UKUPNO ZA PRORAČUN:** | **113.625,30 €** |

Nabavljena nefinancijska imovina za proračun financirana je iz sredstava ostvarenih radom zatvorenika u ukupnom iznosu od 54.856,72 € dok su za ostatak troška nabave u iznosu od 58.768,58 € doznačena sredstava iz proračuna ( tv prijemnik, videonadzor, parni kotlovi, idejno rješenje za unutarnje uređenje zatvoreničke zgrade, izrada snimke zgrade (Poluotvoreni Odjel Čret) za potrebe izdavanja uporabne dozvole i troškovnik unutarnjeg uređenja zatvor.zgrade ).

## BILJEŠKA BROJ 9.

## ŠIFRA 9222-9221 – MANJAK PRIHODA-PRENESENI

Manjak prihoda i primitaka preneseni iznosi 167.994,63 €. Ukupno stanje prenesenog manjka odgovara stanju po bilanci na dan 31. prosinca 2023. godine ( šifra 9222 ). U strukturi prenesenog manjka došlo je do promjene jer je sukladno Pravilniku o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20/) tijekom 2024. godine donesena odluka o preraspodjeli rezultata poslovanja u svrhu realnog iskazivanja viška/manjka po aktivnostima.

Za manjak prihoda od nefinancijske imovine iz 2023. godine povećan je manjak prihoda poslovanja.

## BILJEŠKA BROJ 10.

## ŠIFRA X006 - VIŠAK PRIHODA ZA POKRIĆE U SLJEDEĆEM RAZODBLJU

Višak prihoda i primitka za pokriće u sljedećem razdoblju iznosi 32.516,88 €, a sastoji se od manjka prihoda ostvaren na Proračunu u iznosu od 57.411,55 € i viška prihoda ostvarenih od Vlastite djelatnosti u iznosu 89.928,43 €.

Na ostvarenje viška prihoda poslovanja utjecao je povećani obim posla u odnosu na isto razdoblje prošle godine koji je imao za posljedicu i ostvarene veće prihode dok su troškovi sporije rasli u odnosu na rast prihoda. Na ukupni rezultat također je utjecala i činjenica da je 66,8 % ukupnih troškova nabave nefinancijske imovine podmireno sredstvima doznačenima iz državnog proračuna.

**BILJEŠKE**

**UZ IZVJEŠTAJ O OBVEZAMA**

**01.01.-30.06.2024. GODINE**

**BILJEŠKA BROJ 11.**

* stanje obveza na kraju izvještajnog razdoblja (V006) iznosi: 1.636.890,34 € od čega se:
  + na dospjele obveze odnosi 2.542,32 €
  + na nedospjele obveze 1.634.348,02 €

Dospjele nepodmirene obveze odnose se na obveze za usluge tekućeg i investicijskog održavanja, službena putovanja te naknade za rad zatvorenika.

Nedospjele obveze u iznosu od 1.634.348,02 € odnose se na:

1. obveze Vlastite djelatnosti u iznosu od 251.904,22 € ( 247.331,56 € se odnosi na obveze za materijalne rashode poslovanja i 4.572,66 € na obveze za nabavu nefinancijske imovine ) i
2. obveze Proračuna u iznosu od 1.382.443,80 € ( 1.135.850,26 € se odnosi na plaću za lipanj 2024., 3.072,73 € za ugovore o djelu za liječničke usluge za lipanj, bolovanje na teret HZZO-a u iznosu 116.765,85 € te obveze za materijalne rashode u iznosu od 126.754,96 € )

**Mjesto i datum: 10.07.2024.**

**Osoba za kontaktiranje: ANA ERLAČ**

**Telefon: 042/700-865**

**Zakonski predstavnik**

**( potpis )**

**DRAŽEN POSAVEC**